**ACTA DE LA** **SESSIÓ EXTRAORDINÀRIA DEL PLE DE L’AJUNTAMENT DE L’ALBAGÉS**

Identificació de la sessió:

Identificació de la sessió

NÚM SESSIÓ : 07/2015

**SESSIÓ EXTRAORDINÀRIA**

DIA : 18 de juny de 2015

HORA : 16:00 h

LLOC: Sala de Plens de l'Ajuntament de L’Albagés

**Assistents:**

Miquel Àngel Llimós Ruiz (Activem)

Víctor Masip Romero (Activem)

Ramon Maria Llimós Montagut (Activem)

Mariona Seró Masip (Activem)

Ramon Niñà Prenafeta (CIU)

Maite Melero Gasol (ERC-AM)

**NO ASSISTEIX:**

Albert Donés Antequera (ERC-AM)

Actua com Secretària: Alba Martí Vallès

A l’Albagés, 18 de juny de 2015. Reunit el Ple de l’Ajuntament, prèvia convocatòria, i sota la presidència del Sr. Miquel Àngel Llimós Ruiz, un comprovada l’assistència del nombre suficient de membres per a la vàlida realització de la sessió, es passa a resoldre el següent:

ORDRE DEL DIA

1.- Donar compte de la resolució de l’alcaldia en matèria de nomenament dels tinents d’alcalde.

2- Donar compte de la resolució de l’alcaldia en matèriade delegacions (àrees de treball- regidories).

3.- Nomenament de representants de la corporació als òrgans col·legiats.

4.- Nomenament dels membres de la Comissió Especial de Comptes.

5.- Nomenament del tresorer de la Corporació Municipal i canvi dels clavers autoritzats per a operar mitjançant els comptes corrents oberts de la corporació.

6.- Establiment de la periodicitat de les sessions ordinàries del ple.

7.- Establiment del règim de dedicació dels càrrecs electes i règim de retribucions i indemnitzacions.

DESENVOLUPAMENT DE LA SESSIÓ

**1.- Donar compte de la resolució de l’alcaldia en matèria de nomenament dels tinents d’alcalde.**

L’Alcalde dóna compte del decret núm. 49/2015, de 15 de juny de 2015, de designa dels Tinents d’Alcalde:

*“DECRET D’ALCALDIA 49/2015*

*DECRET D’ALCALDIA DE DESIGNACIÓ DELS TINENTS D’ALCALDE*

*1.- Antecedents de Fet*

*Aquesta Alcaldia, un cop constituïda la nova corporació en sessió pública el 13 de juny de 2015 i en virtut de la potestat d’autoorganització, ha de designar els tinents d’alcalde.*

*2.- Fonaments de Dret*

*2.1. De conformitat amb el que disposa l’article 35.2.b) del Reglament d’organització, funcionament i règim jurídic de les entitats locals, els tinents d’alcalde són un òrgan necessari de l’ajuntament.*

*2.2. El nomenament dels tinents d'alcalde és competència de l'alcalde a l’empara d’allò que disposen els articles 21.2 de la Llei 7/1985, de 2 d’abril, reguladora de les bases del règim local, 53.2 i 54 del Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya i 46.1 i 52.4 del Reial decret 2568/1986, de 28 de novembre, pel que s’aprova el Reglament d’organització, funcionament i règim jurídic de les entitats locals.*

*Per tot això, en ús de les atribucions que m’han estat conferides per la normativa abans esmentada,*

*RESOLC:*

*Primer.- Nomenar tinents d’alcalde d’aquest Ajuntament el regidor i regidora que tot seguit es relacionen:*

*Sr. Víctor Masip Romero, Primer tinent d’alcalde*

*Sra. Mariona Seró Masip, segona tinent d’alcalde*

*Segon.- Donar compte d’aquesta Resolució al Ple en la propera sessió que es dugui a terme.*

*Tercer.- Publicar aquesta Resolució en el Butlletí Oficial de la Província de Lleida, sens perjudici que aquesta resolució sigui efectiva a partir de l’endemà de la seva signatura.*

*Quart.- Comunicar aquesta Resolució als regidors i a les regidores designats”.*

Estan presents els Sr. Víctor Masip Romero i la Sra. Mariona Seró Masip, els mateixos és donen per notificats de la designa de l’alcaldia i manifesten la seva acceptació de càrrec.

El ple en resta assabentat.

**2- Donar compte de la resolució de l’alcaldia en matèria de delegacions (àrees de treball- regidories).**

L’ Alcalde, de conformitat amb l’article 23.4 de la Llei 7/1985, de 2 d’abril, reguladora de les bases de Règim Local, i l’article 43 i 63 del Real Decret 2568/86, de 29 de novembre, pel qual s’aprova el Reglament d’ Organització, Funcionament i Règim Jurídic de les Entitats Locals, dóna compte del Decret d’Alcaldia 50/2015, de 16 de juny de 2015, mitjançant el qual ha acordat les següents delegacions o regidories:

*“DECRET D’ALCALDIA 50/2015*

*DECRET D’ALCALDIA DE DELEGACIONS –ÀREES DE TREBALL*

*Antecedents de fets.-*

*Atès que la corporació municipal es va constituir en sessió extraordinària el passat dissabte dia 13 de juny de 2015, a fi del bon funcionament del consistori,*

*Fonaments de Dret.-*

*De conformitat amb l’article 23.4 de la Llei 7/1985, de 2 d’abril, reguladora de les bases de Règim Local, i l’article 43 I 63 del Real Decret 2568/86, de 29 de novembre, pel qual s’aprova el Reglament d’ Organització, Funcionament i Règim Jurídic de les Entitats Locals.*

*Per tot l’ exposat, RESOLC:*

*Primer.- Nomenar:*

*1.- Àrea d’Urbanisme, Ordenació Territorial, habitatge i Hisenda:*

* *Responsable: Ramon Llimós Montagut*

*2.- Àrea d’agricultura, subministraments i medi ambient:*

* *Responsable: Miquel Àngel Llimós Ruiz*

*3.- Àrea ensenyament, cultura i festes:*

* *Responsables: Víctor Masip Romero i Mariona Seró Masip*

*4.- Promoció econòmica, participació i noves tecnologies:*

* *Responsable: Víctor Masip Romero*

*5.- Àrea de benestar social, sanitat, joventut i esports*

* *Responsable: Mariona Seró Masip*

*Segon.- Notificar aquesta resolució d’Alcaldia als regidors designats, donant-ne compte al Ple en la sessió d’organització del consistori, i publicar el nomenament en el Butlletí Oficial de la Província”.*

Els designats presents se’n donen per notificats en aquest acte, acceptant en aquest moment la delegació.

El ple en resta assabentat.

**3.- Nomenament de representants de la corporació als òrgans col·legiats**.

De conformitat a l’article 38 c) del Reial Decret 2568/1986, de 28 de novembre, l'Alcalde proposa el nomenament dels representants de la corporació, en els organismes i entitats que s’indiquen, a favor de les persones següents:

1.- Mancomunitat d'aigües de les Garrigues:

* Representant: Miquel Àngel Llimós Ruiz, alcalde
* Representant: Ramon Llimós Montagut, regidor
* Suplent: Mariona Seró Masip, regidora

2.- Consell Escolar (CEIP Mare de Déu de Montserrat):

* Representant: Víctor Masip Romero, regidor

Posada a votació l'anterior proposta s'aprova per unanimitat (6 vots a favor).

Estant tots els representants presents en aquest acte, és donen per notificats i accepten les corresponents designes.

S’acorda notificar aquest acord als organismes afectats.

**4.- Nomenament dels membres de la Comissió Especial de Comptes.**

L’article 48.1c) del DL 2/2003, de 28 d’abril, del Text Refós de la Llei Municipal i de Règim Local de Catalunya, en relació a l’Organització Municipal disposa que la Comissió Especial de Comptes s’existeix a tots els ajuntaments.

Els articles 116 de la Llei 7/85, de 2 d’abril, reguladora de les bases del règim local, 127 del Reglament d’Organització, Funcionament i Règim Jurídic de les Entitats Locals i 101 del DL 2/2003, anterior, assenyalen que la Comissió Especial de Comptes s’ha de reunir, necessàriament, abans de l’1 de juny de cada any per examinar i estudiar els comptes anuals de la Corporació, juntament amb els seus justificants i antecedents, i emetre’n informe.

L’article 58.3 del DL 2/2003, estableix que la Comissió estarà integrada per membres de tots els grups polítics integrants de la Corporació. El nombre de membres és proporcional a la seva representativitat en l’Ajuntament o igual per a cada grup. En aquest últim cas s’aplica el sistema de vot ponderat.

En conseqüència, en virtut de l’anterior regulació, l’Alcalde proposa al Ple de la Corporació la creació de la Comissió Especial de Comptes i de la seva composició de la següent manera:

President: Miquel Àngel Llimós Ruiz (Activem)

Vocal: Víctor Masip Romero (Activem)

Vocal: Ramon Llimós Montagut (Activem)

Vocal: Mariona Seró Masip (Activem)

Vocal: Ramon Niñà Prenafeta (CIU)

Vocal: Albert Donés Antequera (ERC-AM)

Vocal: Maite Melero Gasol (ERC-AM)

El Ple, aprova la proposta de l’alcaldia per unanimitat (6 vots a favor).

El membres de la comissió es donen per notificats i accepten el càrrec. I per no estar present en l’acte s’acorda notificar-li al Sr. Albert Donés Antequera.

**5.- Nomenament del tresorer de la Corporació Municipal i canvi dels clavers autoritzats per a operar mitjançant els comptes corrents oberts de la corporació**.

Atès que l’article 92 bis de la Llei 7/85, de 2 d’abril, reguladora de les bases del règim local, amb les modificacions introduïdes per la Llei 27/2013, de 27 de desembre, disposa que la responsabilitat administrativa de les funcions de tresoreria podrà ser atribuïda a membres de la Corporació en els supòsits que estableixi la legislació de l’Estat, i que les funcions de secretaria intervenció no engloben les de tresoreria, per al bon funcionament de la corporació, l’Alcalde proposa al Sr. Ramon Llimós Montagut , com a tresorer de la Corporació.

En conseqüència, i prèvia acceptació del càrrec per part del Sr. Ramon Llimós Montagut, el Ple acorda autoritzar la seva signatura per a la disposició de fon municipals de qualsevol compte corrent a nom de l'Ajuntament, tot indicant que per la seva disposició caldrà la signatura conjunta de tres clavers de la Corporació, a les següents persones:

* Miquel Àngel Llimós Ruiz, Alcalde, amb DNI 43.707.979K
* Ramon Llimós Montagut, Tresorer, amb DNI 43.749.261H
* Alba Martí Vallès, Secretària- Interventora, amb DNI 47.690.645F

S’APROVA per unanimitat dels membres assistents que representa la majoria absoluta del nombre legal de la corporació (6 vots a favor).

**6.- Establiment de la periodicitat de les sessions ordinàries del ple.**

D'acord amb l' establert a l'article 38.1.a del Reglament d'Organització i Funcionament de les Corporacions Locals, Reial Decret 2568/1986, de 28 de novembre, i allò que s'estableix a l’ article 46 de la Llei 7/1985, de 2 d'abril, de Bases del Règim Local, els òrgans col·legiats dels Ens Locals funcionen en règim de sessions ordinàries, de periodicitat preestablerta, i de sessions extraordinàries, que poden ésser, si s'escau, urgents.

És competència del ple fixar la periodicitat de les sessions ordinàries dels òrgans col·legiats amb competències resolutòries, tenint en consideració el següent: El Ple, atesa la població del municipi de l’ Albagés, ha de celebrar sessió ordinària, com a mínim, cada tres mesos.

En virtut de quant s'ha exposat, aquesta Alcaldia proposa al Ple de l'Ajuntament l'adopció dels següents acords:

Primer.- Periodicitat de les sessions ordinàries del Ple de l'Ajuntament. El Ple de l'Ajuntament celebrarà les sessions ordinàries amb una periodicitat trimestral. El dia de celebració serà, preferentment, l’últim dijous de cada trimestre a les 16:00 hores.

Segon.- Facultar al Senyor Alcalde per tal de posposar o avançar la celebració de les sessions ordinàries del Ple, per raons justificades.

Tercer.- Per a les sessions extraordinàries i les extraordinàries urgents seran d’aplicació les disposicions de caràcter general previstes a la legislació de règim local, pel que fa referència al Ple.

Sense objeccions a la mateixa es passa a votació i la proposta queda aprovada per unanimitat (6 vots a favor).

**7.- Establiment del règim de dedicació dels càrrecs electes i règim de retribucions i indemnitzacions**.

L’Alcalde dóna la paraula a la Secretària.

La Secretària explica que pel que fa al **règim de dedicació dels càrrecs electes** en municipis de població inferior a 1.000 habitants, l'art. 75.1, igual que fa el 75 ter.1.a), ambdós de la LRBRL, estableix que "no tindran dedicació exclusiva. Excepcionalment, podran exercir els seus càrrecs amb dedicació parcial, percebent les seves retribucions dins dels límits màxims assenyalats a aquest efecte en la Llei de Pressupostos Generals de l'Estat.

Pel que fa al règim retributiu dels càrrecs electes en municipis de població inferior a 1.000 habitants, la Disposició addicional 90a de la Llei 22/2013, de 23 de desembre, de Pressupostos Generals de l'Estat per a l'any 2014, introduïda pel Reial decret llei 1/2014, de 24 de gener, de reforma en matèria d'infraestructures i transport, i altres mesures econòmiques estableix que:

De conformitat amb el previst en l'article 75 bis de la Llei 7/1985, de 2 d'abril, reguladora de les Bases del Règim Local, segons la redacció donada per la Llei 27/2013, de 27 de desembre, de racionalització i sostenibilitat de l'Administració Local, i considerant el disposat en l'article 22 de la present llei, el límit màxim total que poden percebre els membres de les Corporacions Locals per tots els conceptes retributius i assistències, exclosos els triennis als quals, si escau, tinguin dret aquells funcionaris de carrera que es trobin en situació de serveis especials, serà el que es recull a continuació, atenent a la seva població (...). En el cas de Corporacions Locals de menys de 1.000 habitants, resultarà d'aplicació la següent escala, atenent a la seva dedicació:

|  |  |
| --- | --- |
| Dedicació | Referència |

|  |  |
| --- | --- |
| Dedicació parcial al 75% | 30.000 € |
| Dedicació parcial al 50% | 22.000 € |
| Dedicació parcial al 25% | 15.000 €" |

En aquest sentit, els membres de la Corporació que exerceixin el seu càrrec en règim de dedicació parcial:

1. Percebran retribucions pel temps de dedicació efectiva
2. Les retribucions que percebin són incompatibles amb les dietes per assistències per la concurrència efectiva a sessions dels òrgans col·legiats de la corporació dels quals formin part.
3. Les retribucions que percebin són compatibles amb les indemnitzacions per despeses efectives ocasionades per l’exercici del seu càrrec.
4. Els membres de les corporacions locals que siguin personal de les administracions públiques i dels ens, organismes i empreses d’elles dependents únicament podran percebre retribucions per la seva dedicació parcial a les seves funcions fora de la seva jornada en els seus respectius centres de treball, en els termes de l’art. 5 de la Llei 53/1984, de 26 de desembre, d’incompatibilitats del personal al servei de les administracions públiques.
5. Seran donats d’alta en el règim general de la Seguretat Social.
6. Les percepcions estan sotmeses a retenció d’IRPF en el percentatge que correspongui en funció de l’import de la retribució assignada.

L'art. 75.5 de la LRBRL disposa que l’Ajuntament ha de consignar en el seu pressupost les retribucions, indemnitzacions i assistències, i han de publicar-se en el BOP i fixar-se en el tauler d’anuncis de l’ajuntament els acords plenaris referents a retribucions dels càrrecs amb dedicació parcial i règim de dedicació d’aquests últims; indemnitzacions i assistències, així com els acords del president de la corporació determinant els membres d’aquesta que realitzaran les seves funcions en règim de dedicació parcial.

Per això, el Ple acorda per unanimitat (6 vots a favor):

Primer.- No reconèixer a cap membre de la corporació el règim de dedicació exclusiva, ni tampoc parcial, i no percebre per tant cap retribució econòmica.

Així mateix, pel que fa al **règim de retribucions i indemnitzacions**, a proposta de l’Alcaldia, S’ACORDA:

Primer.- Fixar el quilometratge a 0,30 €/km.

Segon.- No cobrar cap indemnització per assistència a reunions i/o gestions municipals.

El Ple ho aprova per unanimitat (6 vots a favor).

De conformitat a legislació vigent el Ple acorda publicar el règim de dedicació dels càrrecs electes i règim de retribucions i indemnitzacions en el Butlletí Oficial de la Província, així com en el tauler d’anuncis de la Corporació.

I sense cap més assumpte a tractar, s’aixeca la sessió quan són les 16:27 hores de la tarda, de la qual s’estén la present acta.

L’Alcalde, En dóna fe,

La Secretària,

Miquel Àngel Llimós Ruiz Alba Martí Vallès